b"\n_START_ARTICLE_\nAlbany\n_START_SECTION_\nOrografia\n_START_PARAGRAPH_\nAlbany est\xc3\xa0 situada a 42\xc2\xb0\xc2\xa039\xe2\x80\xb2\xc2\xa035\xe2\x80\xb3\xc2\xa0N 73\xc2\xb0\xc2\xa046\xe2\x80\xb2\xc2\xa053\xe2\x80\xb3\xc2\xa0O. Segons el United States Census Bureau, la ciutat t\xc3\xa9 una \xc3\xa0rea total de 56,6 km\xc2\xb2 dels quals 55,5 s\xc3\xb3n terra i nom\xc3\xa9s un 1,2\xc2\xa0km\xc2\xb2 corresponen a aigua._NEWLINE_Albany \xc3\xa9s el nucli principal d'una important \xc3\xa0rea metropolitana coneguda com the Albany-Schenectady-Troy Metropolitan Statistical Area (MSA) que es troba en el 56\xc3\xa8 lloc entre les \xc3\xa0rees m\xc3\xa9s poblades dels EUA, amb un total, segons el cens de l'any 2000, d'unes 825.875 persones.\n_START_SECTION_\nDemografia\n_START_PARAGRAPH_\nSegons el cens de l'any 2000, hi havia 95.658 habitants a la ciutat . La densitat de poblaci\xc3\xb3 era de 1.727,5 habitants per km\xc2\xb2. La distribuci\xc3\xb3 \xc3\xa8tnica era d'un 63,12% de blancs, un 28,14% de negres o afroamericans, un 0,31% de natius americans, un 3,26% d'asi\xc3\xa0tics, un 0,04% de polinesis, un 2,15% d'altres races i un 2,98% de dues o m\xc3\xa9s races. El 5,59% de la poblaci\xc3\xb3 era hispana o llatina._NEWLINE_Per edats, el 20,0% es troba per sota dels 18 anys, un 19,3% entre 18 i 24, un 29,2% entre 25 i 44, un 18,1% entre 45 i 64, i el 13,4% t\xc3\xa9 65 anys o els supera. La mitjana d'edat \xc3\xa9s de 31 anys. Per cada 100 dones hi ha 90,6 homes. Per cada 100 dones majors de 18 anys, hi ha 86,5 homes."